જાહન્વીની આ પહેલી ફિલ્મ છે જેમાં એ વાત સાબિત થાય છે કે કેમેરા ફેસ કરતા પહેલા તેણે ઘણું હોમવર્ક કર્યું છે, જ્યારે ઈશાન ફેન્સને નારાજ નહીં કરે. આ બન્ને સ્ટાર્સ ઓન સ્ક્રીન કેમેસ્ટ્રી જામી રહી છે. જાન્હવી ક્લોઝપ સીનમાં ઈશાનથી મોટી દેખાય છે. ઠાકુર રતન સિંહના પાત્રમાં આશુતોષ રાણાનો જવાબ નથી. મધુકરના મિત્રો બનેલા અંકિત બિષ્ઠ અને શ્રીધર પોતાના રોલમાં ફીટ બેસે છે. ફિલ્મના ડિરેક્ટર શશાંક રાયજાદાએ ઈન્ટર્વલ પહેલા ફિલ્મ વધારે ખેંચી છે. ખાસ કરીને પાર્થવી અને મધુકરની મુલાકાતોના લાંબા સીન પર આસાનીથી કાતર ફેરવી શકાયી હોત. આ ફિલ્મનું મ્યુઝિક પહેલાથી દર્શકોને પસંદ પડી રહ્યું છે. ગીતોનું ફિલ્માંકન આકર્ષિત કરે તેવું છે.